
Bábolna Város Önkormányzat
2943 Bábolna, Jókai u. 12.

J E G Y Z Ő K Ö N Y V

Készült:	A Bábolna Város Önkormányzat Képviselő-testületének 2026. július 16-án, 0800 órakor a Közösségi Ház Stúdiótermében megtartott rendkívüli ülésén.

Jelen vannak: 	dr. Horváth Klára 			polgármester,
			Zsidi Sándor				alpolgármester,
Tóth Georgina			képviselő,
Veresné Szkocsek Mária 		képviselő,
dr. Kravcsenko Tetyana 		képviselő,
továbbá:		dr. Poczok Szabolcs 			jegyző,
Balázs Eszter 				kirendeltségvezető, 
Horváth Dániel 			műszaki manager
	
dr. Horváth Klára polgármester: Tisztelettel köszönt minden jelenlévőt a Képviselő-testület rendkívüli ülésén. Megállapítja, hogy a Képviselő-testület 5 fővel határozatképes. Ruskó József képviselő jelezte, hogy nem tud a mai Képviselő-testületi ülésen részt venni. Pintér Róbert képviselő úrról nincs információja. Elmondja, hogy kép- és hangfelvétel készül a Bábolna TV szervezésében, amelyet a testületi ülést követően feltesznek a BTV oldalára és a YouTube oldalára, hogy megismerhesse ezt mindenki. Köszöni szépen mindenki megértését, hogy lehetőség van arra, hogy rendkívül testületi ülést tartsanak július 16-án 8 óra időponttal. Elmondja, hogy öt napirendi pontjuk van. Ebből három eleve olyan közbeszerzési téma, amiben haladniuk kell ahhoz, hogy még az ősz folyamán meg tudják csinálni ezeket a munkákat. Megkérdezi, hogy a napirendi pontokkal kapcsolatban van-e még valakinek javaslata. Szavazást kezdeményez a kiadott napirendi pontokról.
   
A Képviselő-testület az ülés kiadott napirendi pontjainak tárgyalását nyílt szavazással, 5 fő települési képviselő részvételével, 5 igen szavazattal elfogadta, és meghozta a következő határozatot:

[bookmark: __RefHeading__1115_658427210]93/2026. (VII.16.) sz. határozat
Bábolna Város Önkormányzata Képviselő-testülete a 2026. július 16-i rendkívüli Képviselő-testületi ülésének napirendi pontjait az alábbiak szerint fogadja el:
Napirendi pontok:

1. Két utcás csapadékvíz pályázat III. ütem közbeszerzésének elbírálása
Előterjesztés felelőse: polgármester
2. 33 db önkormányzati tulajdonú telek közművesítésére (ivóvíz, szennyvíz és csapadékvíz) irányuló közbeszerzési pályázat kiírása
Előterjesztés felelőse: polgármester
3. Turisztikai pályázat közbeszerzési eljárásában döntés
Előterjesztés felelőse: polgármester
4. Polgármester és alpolgármester javadalmazásával kapcsolatos döntéshozatal
Előterjesztés felelőse: polgármester
5. Árajánlat kerttervezési munkákra
Előterjesztés felelőse: polgármester

Felelős: polgármester
Határidő: 2026. július 16.
[bookmark: _Toc235300272]1.)	Két utcás csapadékvíz pályázat III. ütem közbeszerzésének elbírálása
[bookmark: _Hlk165553889]
Dr. Horváth Klára polgármester: Ismerteti a napirendi pontot. Elmondja, hogy  a projekt a Radnóti és a Kinizsi utcába bonyolódott, és ott maradt egy elég jelentős összeg ahhoz, hogy a Radnóti utcában a Kinizsi utcától a Jégeri utcáig tartó szakaszt meg tudják csinálni. Ennek a tervezési, engedélyeztetési eljárása már rég lebonyolódott: kiírták korábban a közbeszerzési eljárást, és ennek a közbeszerzési eljárásnak az elbírálását megejtette dr. Koppándy Dániel közbeszerzési szakértő. Részletes anyagot küldtek ki a Képviselő-testület tagjai részére, amit a weboldalon is közzétettek. Elmondja, hogy a közbeszerzési szakértő két hiánypótlást is előírt, miután olyan árat adott meg az egyik ajánlattevő -aki a legalacsonyabb ajánlatot tette-, hogy az ár tekintetében indoklás kérése vált szükségessé. Ezt a megkeresést szintén kiküldték, és előterjesztést készítetek hozzá. Megkérdezi, hogy az anyaggal kapcsolatban van-e valakinek kérdése, hozzászólása. Ismerteti a határozati javaslatot, majd szavazást kezdeményez. 

[bookmark: _Hlk224031776]A Képviselő-testület a határozati javaslatot nyílt szavazással, 5 fő települési képviselő részvételével, 5 igen szavazattal elfogadta, és meghozta a következő határozatot:

[bookmark: _Toc235300273][bookmark: _Hlk196404865]94/2026. (VII. 16.) számú Képviselő-testületi határozat:
Bábolna Város Önkormányzata Képviselő-testülete a „Csapadékvíz elvezető rendszer felújítás – TOP_PLUSZ” tárgyú, a közbeszerzésekről szóló 2015. évi CXLIII. törvény alapján lefolytatott nyílt közbeszerzési eljárás bírálóbizottsági jegyzőkönyvét megismerte, és az alábbi döntést hozza:
1.) A tárgyi közbeszerzési eljárást eredményesnek nyilvánítja.
2.) A Tak Terra Kft. és Extreme-Park Környezetépítő Kft.  ajánlattevő által benyújtott ajánlatát érvényesnek nyilvánítja, tekintettel arra, hogy az megfelel a közbeszerzési dokumentumokban, valamint a jogszabályokban meghatározott feltételeknek, továbbá ajánlattevő a kizáró okokkal kapcsolatban megbízhatóságát megfelelően igazolta, valamint az előírt alkalmassági követelményeknek való megfelelését a felhívásban meghatározott módon, annak megfelelően igazolták.
3.) A Benerit Bau Építőipari, Kereskedelmi és Szolgáltató Korlátolt Felelőségű Társaság, KULTÚRMÉRNÖK Építőipari és Kereskedelmi Korlátolt Felelősségű Társaság, Vértes-Út Építő és Szolgáltató Kft., SWIETELSKY Építő Korlátolt Felelősségű Társaság és a BÉTA-TIPP Építőipari, Szolgáltató és Kereskedelmi Kft.  ajánlatát a Kbt. 81. § (5) bekezdés alapján el nem bírált ajánlattevőként hirdetjük ki.
4.) A Tak Terra Kft.-t a tárgyi közbeszerzési eljárás nyertesének nevezzük meg nettó 30.663.418 + ÁFA összeggel, figyelemmel arra, hogy ajánlattevő nyújtotta be a legjobb-ár érték arányt tartalmazó ajánlatot.
A Képviselő-testület felhatalmazza a polgármestert a szerződéskötésre.

Felelős: polgármester
Határidő: azonnal, illetve a közbeszerzési eljárás ütemezése szerint.

[bookmark: _Toc235300274]2.)	33 db önkormányzati tulajdonú telek közművesítésére (ivóvíz, szennyvíz és csapadékvíz) irányuló közbeszerzési pályázat kiírása

dr. Horváth Klára polgármester: Ismerteti a napirendi pontot. Magát a pályázati kiírást ugyancsak dr. Koppándy Dániel közbeszerzési szakértő készítette el. Elmondja, hogy a közbeszerzési értesítőbe való közzétételhez a Képviselő-testület támogatása, tudomásulvétele szükséges. Szeretné felhívni a figyelmet arra, hogy ez csak az ivóvíz, szennyvíz és csapadékvízre vonatkozik. A villany tekintetében még tervezés és engedélyeztetés szükséges ahhoz, hogy az is bonyolódhasson. Szétválasztották a kettőt, mivel egyszerűbb így lebonyolítani. Ezt most elindítanák, és ezt követően remélhetőleg fut mellette a villamosítás is. Szeretné felhívni a figyelmet arra is, hogy amikor a közszerzési eljárás lebonyolítása megvalósul -tehát dönteni fognak az ivóvízről, szennyvízről és csapadékvízről-, akkor fogják a Képviselő-testület elé hozni a telekárakra vonatkozó előterjesztést is, mert rengeteg igénylő és érdeklődő van. Megkérdezi, hogy valakinek van-e kérdése, hozzászólása ezzel kapcsolatban. Szeretné jelezni, hogy ezen projekt bonyolítását, illetve a közművesítést is az 1 milliárd forintos alapból finanszírozzák. Szavazást kezdeményez a határozati javaslatról.

A Képviselő-testület a határozati javaslatot nyílt szavazással, 5 fő települési képviselő részvételével, 5 igen szavazattal elfogadta, és meghozta a következő határozatot:

[bookmark: _Toc235300275]95/2026. (VII. 16.) számú Képviselő-testületi határozat:
Bábolna Város Önkormányzata Képviselő-testülete megtárgyalta a „33 telek közművesítése” tárgyú előterjesztést, és az alábbi döntést hozza:
Bábolna Város Önkormányzata Képviselő-testülete elfogadja a „33 telek közművesítése” projekt közbeszerzési dokumentációját és jóváhagyja a közbeszerzési eljárás megindítását.
A Képviselő-testület felhatalmazza a polgármestert a közbeszerzési eljárás lefolytatásához szükséges intézkedések megtételére.

Felelős: polgármester
Határidő: azonnal, illetve a közbeszerzési eljárás ütemezése szerint.

[bookmark: _Toc235300276]3.)	Turisztikai pályázat közbeszerzési eljárásában döntés

dr. Horváth Klára polgármester: Ismerteti a napirendi pontot, mely már évek óta húzódik. Elmondja, hogy ez egy konzorciumban bonyolódó pályázat: egyrészt a Komárom-Esztergom Vármegyei Önkormányzattal, másrészt további településekkel, így például Oroszlánnyal, Ácsteszérrel, Lábatlannal. Egy közös pályázat projekt keretében kaptak lehetőséget arra, hogy turisztikai fejlesztéseket bonyolítsanak le. Ennek bizonyos részei már megvalósultak -a Szabadidőparkban -a huszárszelfi, illetve a  Bábolna felirat is ebből a pályázatból valósult meg. Most ebben a közbeszerzési eljárásban az okospadok beszerzéséről és a Téglárium elkészítéséről lenne szó. Ez a Téglárium egy olyan szabadidőparkban kialakításra kerülő pavilon, amelyben Bábolnai Téglavető régi téglái kerülnének elhelyezésre, illetve a tatai Kuni Domokos Múzeum installációi kerülnek elhelyezésre. A Téglárium Bábolna és a Téglavető történetét fogja taglalni. Egy plusz adalékokat szolgáltat a parkba látogatóknak, és egy szép helye lesz ennek a településnek. Az előterjesztésben a pályázati kiírást és a költségvetést is kiadták. Látható, hogy jóval magasabb összegű ajánlat érkezett be, mint amilyen összegük rendelkezésre áll. Elmondja, hogy tárgyaltak a Vármegyei Önkormányzattal, miszerint nekik nincs ennyi pénzük rá, és önerőként sem szeretnének biztosítani ilyen összeget. Azt a lehetőséget kapták tőlük -az Irányító Hatósággal is egyeztetve ezt- a dolgot, hogy a pályázaton belül lehetőség van átcsoportosítani pénzösszeget a Bábolna felirat beszerzésénél megmaradt összegből. Ezt áttennék a Tégláriumra. Ez nettó 1.263.000 forintos összeg. Emellett a Vármegyei Önkormányzat -mint konzorciumvezető- költségében tartalék előirányzat van, és ebből a tartalék erőirányzatból tudnak nekik nettó 2.885.220 forintot biztosítani. Így nekik a költségvetésből nettó 4.927.827 forint összeget kell biztosítani ahhoz, hogy ez a projekt megvalósuljon. Lehet azt mondani, hogy ez is sok, de ennél többet nem tudtak sajnos kilobbizni magunknak. Más önkormányzatok is hasonló cipőben járnak. Az összeg betervezésre került a költségvetésbe, úgyhogy -amennyiben támogatják, akkor- meg tudna valósulni, az okospadokat is ki tudnák helyezni a Szabadidőpartba helyezni, és a Téglárium is megvalósulna. A másik változat az, hogy ezt az összeget visszaadják a Vármegyei Önkormányzatnak, és akkor a pályázatnak ezen része -a többivel már elszámoltak- nem valósul meg náluk. Elmondja, hogy a pályázat nagy érdeklődésre tett számot, tisztázó kérdéseket is kellett feltenniük, és  ez a projektjük már legalább három-négy-öt éve folyamatban van. Ennek a lezárása ezzel a döntéssel tudna megvalósulni. Megkérdezi, hogy valakinek van-e kérdése, hozzászólása ezzel kapcsolatban.

dr. Kravcsenko Tetyana, képviselő: Szerinte kell. Ez egy nagy fejlesztés turisztikai szempontból,
minden látványosság csak előre húzza a bábolnai látogatások számát. Úgyhogy szerinte ezt végig kell már járni. Ha már elkezdték, csinálják végig. 

dr. Horváth Klára polgármester: Rendben. Szeretné még elmondani, hogy a Fürdővel is tárgyaltak és az ott található, már régóta nem használt edzőpályát is áttelepíthetik a Szabadidőparkba, egy másik helyszínre.  Azt is a fiatalok tudják használni, és egy újabb lehetőség lesz a Szabadidőparkban a sportolásra. Megkérdezi, hogy van-e valakinek ezzel kapcsolatban kérdése vagy hozzászólása. Szavazást kezdeményez a közbeszerzés kiírásáról. 

A Képviselő-testület a határozati javaslatot nyílt szavazással, 5 fő települési képviselő részvételével, 5 igen szavazattal elfogadta, és meghozta a következő határozatot:

[bookmark: _Toc235300277]96/2026. (VII. 16.) számú Képviselő-testületi határozat:
Bábolna Város Önkormányzatának Képviselő-testülete megállapítja, hogy a TOP_PLUSZ-6.1.3-21-KO2-2022-00002 azonosítószámú, „Aktív és interaktív turisztikai fejlesztések a Dunától a Bakonyaljáig” című projekt keretében a „Téglárium építése Bábolnán” tárgyú közbeszerzési eljárás nyertes ajánlattevője a Bartisok Bau Kft. (székhely: 1163 Budapest, Veres Péter út 51.), amelynek nettó ajánlati ára 37.078.796 Ft.
A nyertes ajánlat a Téglárium kivitelezésének, a kiállítás megvalósításának, valamint az okospadok beszerzésének teljes költségét tartalmazza.
A Képviselő-testület megállapítja, hogy a közbeszerzési eljárás eredményes lezárásához szükséges nettó 7.820.047 Ft összegű pótfedezet az alábbi forrásokból biztosítható:
· Bábolna Város Önkormányzatának Képviselő-testülete a 35/2025. (III. 12.) számú határozatával nettó 4.927.827 Ft (bruttó 6.258.341 Ft) összegű önkormányzati önerőt biztosított Bábolna Város Önkormányzata 2/2025. (II. 6.) számú, a 2025. évi költségvetésről szóló rendeletének tartalék előirányzata terhére.
· A Komárom-Esztergom Vármegyei Önkormányzat, mint konzorciumvezető költségvetésében a tartalék előirányzat terhére nettó 2.885.220 Ft (bruttó 3.664.229 Ft) összegű átcsoportosítás kezdeményezésére kerül sor a Téglárium kivitelezésének finanszírozása érdekében, a támogatási szerződés módosítása keretében.
· A projekt költségvetésében az eszközbeszerzés költségsoron rendelkezésre álló nettó 7.000 Ft fedezet a Bábolna felirat beszerzésénél keletkezett megtakarítás átcsoportosításával biztosítható (tervezett költség: nettó 1.263.000 Ft, a megkötött vállalkozási szerződés szerinti vállalkozási díj: nettó 1.256.000 Ft).
A Képviselő-testület a tárgyi közbeszerzési eljárást eredményesnek nyilvánítja, és felhatalmazza a polgármestert a közbeszerzési eljárás eredményeként létrejövő vállalkozási szerződés aláírására, valamint a projekt megvalósításához szükséges további intézkedések és nyilatkozatok megtételére.

Felelős: polgármester
Határidő: azonnal, illetve a közbeszerzési eljárás ütemezése szerint.

[bookmark: _Toc235300278]4.)	Polgármester és alpolgármester javadalmazásával kapcsolatos döntéshozatal

dr. Horváth Klára polgármester: Ismerteti a napirendi pontot, mely igazából egy jogszabálykövető magatartás. Elmondja, hogy az új parlament törvényt alkotott meg a polgármesterek és alpolgármesterek javadalmazásával kapcsolatosan. Jogszabályi előírás szerint változott a polgármesterek fizetése, befagyasztásra került, tehát az éves inflációkövetés nem valósul meg július 1-től, ahogy ezt a korábbi jogszabály előírta. Ezzel egyidejűleg a jogszabály a polgármesterekre vonatkozó költségtérítést is megszüntette. Ez egy jogszabályi előírás, ezt csak tudomásul veszik, ők ezzel kapcsolatban nem tudnak különösebben mást tenni. Az alpolgármester esetében azonban döntés szükséges. Elmondja, hogy  javaslatként az előterjesztésben azt fogalmazták meg, hogy az alpolgármester fizetése, tehát javadalmazása is kerüljön befagyasztásra azon az összegen, ami már korábban megállapításra került. Emellett a költségtérítése is megszüntetésre kerül a polgármesterhez hasonlóan. Tehát igazából ez egy automatizmus. Megkérdezi, hogy valakinek van-e ezzel kapcsolatban kérdése. Ismerteti a határozati javaslatot, majd szavazást kezdeményez. 

A Képviselő-testület a határozati javaslatot nyílt szavazással, 5 fő települési képviselő részvételével, 4 igen szavazattal és 1 tartózkodással elfogadta, és meghozta a következő határozatot:

[bookmark: _Toc235300279]97/2026. (VII. 16.) számú Képviselő-testületi határozat:
Bábolna Város Önkormányzata Képviselő-testülete megtárgyalta a polgármester és az alpolgármester javadalmazásával kapcsolatos előterjesztést, valamint megismerte „A Magyarország helyi önkormányzatairól szóló 2011. évi CLXXXIX. törvénynek a polgármesteri és vármegyei közgyűlési elnöki javadalmazás korlátozásával összefüggő módosításáról” szóló törvénymódosítás rendelkezéseit, és az alábbi döntést hozza:
1. A Képviselő-testület tudomásul veszi, hogy a jogszabályváltozás következtében az alpolgármester részére korábban megállapított bruttó 54.450 Ft/hó összegű költségtérítés 2026. július 1. napjától megszűnt.
2. A Képviselő-testület megállapítja, hogy az alpolgármester tiszteletdíját változatlan összegben, bruttó 363.000 Ft/hó összegben hagyja.
3. A Képviselő-testület felkéri a polgármestert a szükséges pénzügyi és adminisztratív intézkedések megtételére.

Felelős: polgármester
Határidő: folyamatos, illetve a jogszabályi változások átvezetésének megfelelően.


[bookmark: _Toc235300280]5.)	Árajánlat kerttervezési munkákra

dr. Horváth Klára polgármester: Ismerteti a napirendi pontot. Kiküldték a Testületnek az anyagot, és a Képviselő-testület minden tagja megismerhette, valamin a honlapon a lakosok is megismerkedhetnek vele. Térképet is csatoltak hozzá, hogy melyek azok a területek, amelyeket szeretnének véleményeztetni a Plantum Kortárskert Kft-vel. A kerttervezőt a Bábolnán az erdőfelületeket, illetőleg zöld területeket felügyelő és vállalkozást végző cégjeik ismerik. Ők ajánlották, miután ők nem tudnak ilyen munkát megcsinálni. A terv a Mészáros és Ácsi út körforgalmára vonatkozik, valamint a Kereskedőudvarra. Ezek a területek, amelyekhez régóta nem volt hozzányúlva, nem voltak felújítva. Elmondja, hogy eleve a Kereskedőudvart szeretnék a lócákkal és padokkal egy kicsit felújítani, így a növényzetet is szeretnék megújítani.  Elmondja, hogy a körforgalomban küzdenek az egynyári növényekkel, a nyári időszakban az öntözés ellenére is egyre jobban száradnak ki a növények. Emellett a Wesselényi út és a Kazinczy út területen is látható, hogy a korábban ültetett fás megy tönkre, a nyárfák dőlnek ki, a fenyőfák pedig száradnak el. Úgy gondolták Müller Szabolccsal, Martonosi Dániellel, és a műszaki osztállyal, hogy ezt a három területet terveztetnék meg, és ebből a három területből aztán más területekre már tudnak véleményt mondani. Emellett tudnák azt is, hogy milyen fákat, növényeket ültessenek a jövőben, illetőleg az egynyári növényekről milyen növényekre térjenek át, mert sajnos nem fogják tudni tartani ezt a begónia ültetést évenkénti szinten. Át kell térni valami évelő, látványosabb növényekre, amik bírják ezt a nagy meleget. Azért csak egyet kértek, mert a beszerzési szabályzat lehetővé teszi, és vele szeretnénk dolgozni. Megpályáztathatják, de nem tuják, hogy azoknak, akik beadják a pályázatot, más elképzelésük lenne-e. Tehát vele
szeretnének dolgozni, és vele szeretnék ezt a tervet megcsináltatni. Hozzáteszi, hogy a településen látható, hogy egyre több fenyőfa száradt ki most már a Ménesbirtok területein is. Ezeket folyamatosan jelzik a Ménesbirtoknak is, hogy vágják ki. Egyrészt ez a moly, ami a fenyőfák tüskéit támadja meg, másrészt eleve a szárazság is tönkreteszi a növényeiket, úgyhogy szükséges lesz valamit hosszú távon kitalálni. Ez a kerttervezés kapcsolódik ahhoz a belső várostervezési munkához, amit elindítottak. Reményeik szerint lesz KEHOP pályázat a jövőben, és annak keretében akkor meg tudják ezt a városrehabilitációt csinálni. Jó hírként mondaná, hogy Szemerei Samu -aki dolgozott velünk a Danunál, mint vezető- most bekerült az Építésügyi Minisztériumba, úgyhogy van egy közvetlen kapcsolatuk a témában, tehát onnan tudnak információt kapni. Az általános tartalékkeretük terhére tudják ezt finanszírozni, amely jelenleg 131 millió forint, ebből az összegből tudják finanszírozni ezt a munkát. Megkérdezi, hogy van-e valakinek kérdése? 

dr. Kravcsenko Tetyana, képviselő: Gondolja, hogy egyeztetés is szükséges  a Wesselényi utcai tervek miatt, mert pont ott lesz az út átépítése. Azt figyelembe kell venni. 

dr. Horváth Klára polgármester: Igen. Elmondja, hogy érdeklődtek a Közúttól is, hogy mikor várható a belső terület felújítása, illetőleg a körforgalom meg a városkapu kialakítása. Döntésre várnak. A közbeszerzés eljárás lebonyolódott, de nincs még döntés a nyertes kivitelező személyéről, úgyhogy reményeik szerint azért ez hamarosan meg fog tudni valósulni. Igazából a Kazinczy és a Wesselényi utca között a közepe már eleve ki és száradt, illetőleg kidőltek a fák, tehát azzal kell valamit kezdeni, hogy normális beköszönő üdvözlőoldala legyen a településnek. Ismerteti a határozati javaslatot, majd szavazást kezdeményez.

A Képviselő-testület a határozati javaslatot nyílt szavazással, 5 fő települési képviselő részvételével, 5 igen szavazattal elfogadta, és meghozta a következő határozatot:

[bookmark: _Toc235300281]98/2026. (VII. 16.) számú Képviselő-testületi határozat:
Bábolna Város Önkormányzata Képviselő-testülete megtárgyalta a Bábolna zöldterületi kert tervezésére vonatkozó előterjesztést, valamint a Plantum – Hullár Norbert ügyvezető által benyújtott árajánlatot, és az alábbi döntést hozza:
1. A Képviselő-testület a Plantum – Hullár Norbert ügyvezető által benyújtott, a kijelölt zöldterületek kerttervezési munkáira vonatkozó árajánlatot bruttó 2.960.000 Ft összegben elfogadja.
2. A Képviselő-testület felhatalmazza a polgármestert a tervezési munkák elvégzésére vonatkozó szerződés megkötésére, valamint a szükséges további intézkedések megtételére.
Felelős: polgármester
Határidő: 2026. augusztus 31. 5 igen

[bookmark: _Hlk209768467]dr. Horváth Klára polgármester: Köszöni még egyszer a Testület tagjainak, hogy lehetővé tették, hogy ezek a döntések megszülethessenek.
[bookmark: __RefHeading__1143_658427210][bookmark: __RefHeading__1145_658427210]
A polgármester megköszöni a munkát és az ülést 825 órakor lezárja. 

K. M. F

